EA ควักเงิน 8.7 ลบ. ลงทุน 44% ในบ.ร่วมทุนที่จีน ลุยธุรกิจจำหน่ายอุปกรณ์-เครื่องจักร
EA ควักเงิน 8.7 ลบ. ลงทุน 44% ในบ.ร่วมทุน “Shenzhen Growatt Power Technology Co.,Ltd. People's Republic of China” ในจีน ลุยธุรกิจจำหน่ายอุปกรณ์-เครื่องจักร หวังสนับสนุนการทำธุรกิจ
20 ก.ย. 2560

บริษัท พลังงานบริสุทธิ์ จำกัด (มหาชน) หรือ EA ระบุว่า บริษัทได้ร่วมลงทุน 44% ในบริษัทจัดตั้งใหม่คือ บริษัท Shenzhen Growatt Power Technology Co.,Ltd. People’s Republic of China เพื่อดำเนินธุรกิจเกี่ยวกับการจัดจำหน่ายอุปกรณ์ เครื่องจักร และอื่น ๆ ที่เกี่ยวข้อง โดยมีทุนจดทะเบียน 6 แสนเหรียญสหรัฐ คิดเป็นเงินลงทุนในส่วนของบริษัท 2.64 แสนเหรียญสหรัฐ หรือราว 8.7 ล้านบาท
ขณะที่มีผู้ร่วมทุนอีกฝ่ายคือ Shenzhen Growatt New Energy Technology Co.,Ltd. People’s Republic of China ซึ่งถือหุ้น 56% คิดเป็นเงินลงทุน 3.36 แสนเหรียญสหรัฐ หรือราว 11.07 ล้านบาท ทั้งนี้ การเข้าลงทุนในบริษัทตั้งใหม่ดังกล่าว เพื่อสนับสนุนการดำเนินธุรกิจของกลุ่มบริษัท